สวัสดีครับ ตอนนี้ผม20แล้ว บางครั้งผมจำอะไรไม่ค่อยได้เลย บางที่ก็พูดไม่รู้เรื่องวนไปวนมา ผมอยากทราบว่ามันเกี่ยวกับที่โดนกระทบกระเทือนหรือป่าวครับแล้วถ้าอายุเยอะขึ้นจะเป็นอะไรหรือป่าวครับ
สวัสดีค่ะ อาการจำอะไรไม่ค่อยได้ พูดจาวกไปวนมานั้น มีสาเหตุที่เป็นไปได้อยู่หลายอย่างเช่น มีเส้นเลือดในสมองตีบหรือแตกเพียงน้อยๆและเป็นบริเวณที่ใช้ควบคุมการพูด การมีอุบัติเหตุในสมองเช่นสมองได้รับการกระทบกระแทกน้อยๆแต่เกิดบ่อยๆ เช่นในคนที่ดื่มเหล้ามากแล้วหัวกระแทกไม่รู้ตัวได้ อาจจะมีเลือดออกหรือเส้นเลือดในสมองแตก ทำให้มีอาการดังกล่าวมาได้เช่นกัน หรือเป็นโรคทางจิตเวชบางประเภทที่ทำให้มีปัญหาในการสื่อสารกับผู้อื่น โรคที่มีปัญหาในการเรียนรู้หรือเข้าสังคม เป็นต้นแต่อย่างไรก็ตามการโดนกระทบกระเทือนที่หัว ในคนปกติ ถ้าเป็นการกระทบกระเทือนไม่แรงมาก ก็แทบจะไม่ได้ส่งผลต่อเส้นเลือดใดๆในสมองค่ะ แต่หากไม่มั่นใจ หรืออุบัติเหตุนี้เป็นบ่อยๆซ้ำๆ ควรไปพบแพทย์เพื่อตรวจร่างกายทางระบบประสาทอย่างละเอียดอีกครั้ง หากมีข้อบ่งชี้ แพทย์อาจส่งเอ็กซเรย์คอมพิวเตอร์สมองเพื่อหาสาเหตุในสมองต่อไปเบื้องต้นระวังการกระทบกระแทกเพิ่มเติม ดูแลสุขภาพทั่วไปได้ตามปกติ กินอาหารที่มีประโยชน์ คอยอ่านหนังสือ และทำกิจกรรมที่กระตุ้นให้เกิดการฝึกการจำให้มากขึ้น